Як змянялася “музыкалка”? У адпаведнасці з дэмаграфічнай сітуацыяй: працаздольнае дарослае насельніцтва гарадскога пасёлка паволі з’язджала туды, дзе хлеба і відовішчаў, як яно лічыла, больш, звозячы з сабою і сваіх дзяцей. Што адбівалася на колькасці навучэнцаў. Урэшце, у рамках усеагульнай аптымізацыі музычная школа перастала быць самастойнай адзінкай ды ператварылася ў філіял Свіслацкай дзіцячай школы мастацтваў. Сёння ў ёй вучыцца 29 чалавек — амаль пятая частка ад колькасці вучняў агульнаадукацыйнай школы.